Wegkruipertjie 1... 2... 3... Blok Myself - BLOSS Media
1..2..3 Blok Myself-
Mens vergeet nooit van kind wees en al die lekker kinderspeletjies wat ons gespeel he nie.. As kind om te skree 1..2..3 blok myself dan weet jy, as kind dat jy veilig is op daai oomblik van die maatjie wat aan is. Wegkruipertjie 1… 2… 3… Blok Myself
As groot mense speel ons nogsteeds speletjies. Meeste van ons speel “wegkruipertjie” met die lewe. Ons kruip weg agter ons omstandighede en dra ‘n emosionele masker vir wat elke dag vir ons inwag.
Elke aand as ons in die bed klim sê ons 1..2..3 blok myself, as ons die dag deur gemaak het sonder enige teenstand. Ons haal diep asem en voel veilig soos n kind op daai oomblik want ons kan sê ons het die dag gemaak.
Om saam kinders nog speletjies te speel is lekker maar ons is nie as mense gebore om die res van ons lewe weg te kruip nie. Dalk is dit tyd dat ons ‘n ander speletjie begin speel.
1..2..3 Vry-myself! Dis tyd om jou vrese in die gesig te staar en jou omstandighede te omhels. Begin hersien wie jy is maak nie saak wat jou omstandighede is nie, hiersien wat jy in die lewe vir jouself will hê en begin dan om daai veranderinge te maak.
Eerlik en Realisties
Wees eerlik en realisties met jouself in dit wat jy will bereik. Wees hardwerkend, vol vertroue, ambisieus en doel gerig. Al sien jy nie onmiddelik die resultate nie, geniet die reis want jy sal verbaas wees hoeveel jy van jouself en wat jy kan bereik sal leer.
Ons is nie gemaak om terug te sit en die lewe te sien verby gaan nie. Ons is gemaak om alles te wees en nog meer. Maak jou eie sukses en wees die direkteur van jou lewe.
“Geluk is nie iets wat jy uitstel vir die toekoms nie, dit is iets wat jy ontwerp vir die nou” – Jim Rohn
Written by Kim Grobbelaar – BLOSS Brand Ambassador.
Tags: #blossbrandambassadors, #reallife
Trudi Stander June 11, 2020
Trudi Stander June 30, 2020